CELEX: 52006PC0329
Language: sk
Date: 2006-06-23
Title: Návrh odporúčania Rady o prevencii úrazov a zvyšovaní bezpečnosti (predložený Komisiou)

Dôležité právne oznámenie

|

52006PC0329

Návrh odporúčania Rady o prevencii úrazov a zvyšovaní bezpečnosti (predložený Komisiou)  /* KOM/2006/0329 v konečnom znení - CNS 2006/0106 */  

	[pic] | KOMISIA EURÓPSKYCH SPOLOČENSTIEV |Brusel, 23.06.2006KOM(2006) 329 v konečnom znení2006/0106 (CNS)NávrhODPORÚČANIA RADYo prevencii úrazov a zvyšovaní bezpečnosti(predložený Komisiou)ODÔVODNENIEEurópska Komisia prijala 23.06.2006 oznámenie Európskemu parlamentu a Rade o opatreniach pre bezpečnejšiu Európu[1].Predmetom tohto oznámenia je prevencia nehôd a úrazov prostredníctvom opatrení na úseku verejného zdravia v členských štátoch. Ustanovuje sa ním strategický rámec v podobe akčného plánu Spoločenstva, ktorý má členským štátom pomôcť pri prioritizácii ich opatrení zameraných na znižovanie počtu nehôd a úrazov. Tieto opatrenia sa uskutočňujú predovšetkým v rámci programu Spoločenstva v oblasti verejného zdravia (2003 – 2008)[2] a nástupníckych programoch.Komisia v oznámení zdôrazňuje význam sektora zdravotníctva pri prevencii úrazov, keďže v tomto rezorte dochádza ku kvantifikácii problémov, k vykazovaniu rizikových činiteľov, presadzovaniu primárnej prevencie, rozširovaniu stratégií podložených dôkazmi, zvyšovaniu odbornej spôsobilosti pri poskytovaní poradenstva ľuďom patriacim do rizikových skupín, realizácii národných akčných plánov a informovaniu verejnosti o rizikách a preventívnych bezpečnostných opatreniach.Jednu z kľúčových súčastí akčného plánu Spoločenstva predstavuje informačný systém Spoločenstva o nehodách a úrazoch, ktorý Komisia vytvorí na účely poskytovania najlepších dostupných informácií všetkým zainteresovaným stranám o rozsahu problému vrátane informácií o vysoko rizikových skupinách obyvateľstva, hlavných činiteľoch určujúcich charakter rizika a rizikách spojených s určitými spotrebiteľskými výrobkami a službami. Tieto informácie sú nevyhnutným predpokladom tvorby politiky, navrhovania opatrení a hodnotenia výsledkov.Okrem toho má Komisia v rámci akčného plánu Spoločenstva vytvoriť režim zdieľania informácií o osvedčených preventívnych opatreniach na úrovni Spoločenstva. Účinnou výmenou skúseností sa zabráni duplicitnej práci, podporí sa maximálna využiteľnosť dostupných vedomostí a zabezpečia sa väčšie prínosy z obmedzených zdrojov.V rámci tohto akčného programu Spoločenstva Komisia vymedzila kľúčové prioritné oblasti v kontexte opatrení na predchádzanie úrazom, pričom zohľadnila spoločenský dosah úrazov (počet prípadov, závažnosť a následky rôznych kategórií úrazov), dôkazy o efektívnosti zásahov a možnosť úspešnej implementácie zásahov v členských štátoch. Ide o tieto prioritné oblasti:-  bezpečnosť detí a dospievajúcich,-  bezpečnosť starších občanov,-  bezpečnosť zraniteľných účastníkov cestnej premávky,-  prevencia športových úrazov,-  prevencia úrazov zapríčinených výrobkami a službami,-  prevencia sebapoškodzovania,-  prevencia medziľudského násilia.Komisia okrem toho zamýšľa vypracovať kampane na úrovni Spoločenstva na informovanie verejnosti o počte nehôd a úrazov, zvýšenie úrovne primárnej prevencie, šírenie osvedčených postupov a vybavenie verejných správ členských štátov v oblasti zdravotníctva politickými nástrojmi na vykonávanie opatrení na vnútroštátnej úrovni.Návrh odporúčania Rady o prevencii úrazov a zvyšovaní bezpečnosti predstavuje prvý krok pri spájaní úsilia Komisie a členských štátov zameraného na prijímanie opatrení na dosiahnutie väčšej bezpečnosti v Európe s cieľom znížiť náklady, ktoré musí zdravotníctvo znášať z dôvodu úrazov. Prostredníctvom spoločného postupu Komisie a členských štátov pri prevencii úrazov sa očakáva zníženie vysokého počtu úrazov a výrazné zlepšenie situácie v členských štátoch v súvislosti s nehodami a úrazmi.2006/0106 (CNS)NávrhODPORÚČANIA RADYo prevencii úrazov a zvyšovaní bezpečnosti (Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na druhý pododsek jej článku 152 ods. 4,so zreteľom na návrh Komisie[3],so zreteľom na stanovisko Európskeho parlamentu[4],keďže:1.  V Spoločenstve každoročne zomrie približne 235 000 občanov následkom nehody alebo násilia. Úrazy sú po srdcovocievnych ochoreniach, rakovine a ochoreniach dýchacieho ústrojenstva štvrtou najčastejšou príčinou úmrtí v členských štátoch.2.  Úrazy sú hlavnou príčinou úmrtí detí, dospievajúcich a mladých dospelých.3.  Mnohí, ktorí prežili ťažké úrazy, trpia celoživotnými následkami. Nehody a úrazy sú hlavnou príčinou trvalého zdravotného postihnutia mladších ľudí, ktorých v podstatnej miere a zväčša zbytočne oberajú o roky života, ktoré mohli prežiť v dobrom zdravotnom stave.4.  V priemere sú úrazy príčinou okolo 6,8 milióna hospitalizácií, čo predstavuje 11 % všetkých hospitalizácií v Európskej únii.5.  Úrazy predstavujú obrovské finančné zaťaženie systémov zdravotníctva a sociálnej starostlivosti, zapríčiňujú 20 % práceneschopnosť a sú hlavným činiteľom zníženej produktivity.6.  Riziko úrazov je v rámci členských štátov, ako aj spoločenských skupín rozložené nerovnomerne. Riziko úmrtia z dôvodu úrazu je päťkrát vyššie v členských štátoch s najvyššou mierou úrazov ako v tých, ktoré majú najnižšiu mieru úrazov.7.  Na rozdiel od mnohých iných príčin chorôb alebo predčasnej smrti je možné predchádzať úrazom tým, že si vytvoríme bezpečnejšie životné prostredie a výrobky, ktoré používame a služby, ktoré využívame. Existujú dostatočné dôkazy o účinnosti opatrení na predchádzanie nehodám, ktoré sa ešte stále v rámci Spoločenstva neuplatňujú bežne.8.  Väčšina týchto opatrení sa osvedčila ako nákladovo efektívna, pretože prínosy prevencie pre systémy zdravotníctva často mnohonásobne presahujú náklady následného zásahu.9.  Napriek skutočnosti, že sa dospelo k výraznému pokroku v niekoľkých oblastiach s bezpečnostnými rizikami ako doprava alebo pracovisko, existujú ďalšie oblasti, ktorým sa venuje oveľa menšia pozornosť (napr. domáce prostredie, trávenie voľného času a šport, nehody a prevencia úrazov detí a starších občanov).10.  Preto sa zdá byť potrebné vytvoriť systém sledovania a vykazovania úrazov, prostredníctvom ktorého by sa mohol dosiahnuť koordinovaný postup členských štátov pri tvorbe a zavádzaní národných politík v oblasti prevencie úrazov, ktorý by zahŕňal výmenu osvedčených postupov. Takýto systém sa vytvorí na základe rozhodnutia Európskeho parlamentu a Rady 1786/2002/ES z 23. septembra 2002 o akčnom programe Spoločenstva v oblasti verejného zdravia (2003–2008)[5] a nástupníckych programov a bude sa budovať na základe národných systémov sledovania a vykazovania úrazov, ktoré sa majú vytvoriť koherentným a harmonizovaným spôsobom.11.  V záujme efektívneho využívania zdrojov programu Spoločenstva v oblasti verejného zdravia[6] a čo najefektívnejšieho prístupu k prevencii úrazov bolo vymedzených sedem prioritných oblastí: bezpečnosť detí a dospievajúcich, bezpečnosť starších občanov, bezpečnosť zraniteľných účastníkov cestnej premávky, prevencia športových úrazov, prevencia úrazov zapríčinených výrobkami alebo službami, prevencia sebapoškodzovania a prevencia násilia. Tieto prioritné oblasti boli vymedzené vzhľadom na spoločenský dosah úrazov (počet prípadov a závažnosť úrazov), dôkazy o efektívnosti zásahov a možnosť úspešnej implementácie v členských štátoch.TÝMTO ODPORÚČA:Členské štáty by v záujme dosiahnutia vysokej úrovne zdravia verejnosti mali:12.  vytvoriť vnútroštátny systém sledovania a vykazovania úrazov, prostredníctvom ktorého by sa poskytovali porovnateľné informácie, monitoroval vývoj rizika úrazov a účinky preventívnych opatrení v priebehu určitého časového obdobia a posudzovala potreba ďalších iniciatív v oblasti bezpečnosti výrobkov a služieb,13.  vypracovať národné plány prevencie nehôd a úrazov, iniciovať medzirezortnú spoluprácu a zlepšiť možnosti financovania kampaní, zvyšovať bezpečnosť a implementovať takéto národné plány v praxi, pričom by sa mala venovať osobitná pozornosť deťom, starším ľuďom a zraniteľným účastníkom cestnej premávky a osobitný ohľad by sa mal brať na športové úrazy, úrazy zapríčinené výrobkami a službami, násilie a sebapoškodzovanie,14.  zabezpečiť systematické začlenenie tematiky prevencie úrazov a zvyšovania bezpečnosti do odbornej prípravy zdravotníckych pracovníkov, aby tieto skupiny odborníkov mohli kompetentným spôsobom poskytovať poradenstvo svojim pacientom, klientom a verejnosti.TÝMTO VYZÝVA KOMISIU, ABY:15.  v rámci programu Spoločenstva v oblasti verejného zdravia[7] a jeho nástupníckych programov podporovala a prioritizovala zavedenie systému sledovania úrazov na úrovni Spoločenstva, prostredníctvom ktorého sa budú zhromažďovať údaje o úrazoch získané od členských štátov prostredníctvom národných systémov sledovania úrazov a aby zabezpečila všetkým zainteresovaným stranám ľahký prístup k informáciám uloženým v databáze,16.  vytvorila mechanizmus výmeny informácií o osvedčených postupoch v rámci celého Spoločenstva a sprístupnila tieto informácie príslušným zainteresovaným stranám,17.  predložila členským štátom potrebné dôkazy svedčiace v prospech začlenenia znalostí o prevencii úrazov do odbornej prípravy zdravotníckych pracovníkov,18.  podporovala rozvoj osvedčených postupov a opatrení politiky v súvislosti so siedmimi vymedzenými prioritnými oblasťami prostredníctvom zdrojov programu Spoločenstva v oblasti verejného zdravia a nástupníckych programov, a to všeobecného rámca na financovanie opatrení Spoločenstva na podporu spotrebiteľskej politiky[8] a rámcového programu pre výskum[9],19.  štyri roky po prijatí tohto odporúčania vypracovala hodnotiacu správu s cieľom posúdiť účinnosť navrhovaných opatrení a potrebu ďalších opatrení.V BruseliZa Radupredseda [1] Ú. v. EÚ L […], […], s. […].[2] Rozhodnutie Európskeho parlamentu a Rady 1786/2002/ES z 23. septembra 2002 o akčnom programe Spoločenstva v oblasti verejného zdravia (2003 - 2008), Ú. v. ES L 271, 9.10.2002, s. 1.[3] Ú. v. EÚ L [...], [...], s. [...].[4] Ú. v. EÚ L [...], [...], s. [...].[5] Ú. v. ES L 271, 9.10.2002, s. 1.[6] Ú. v. ES L 271, 9.10.2002, s. 1.[7] Ú. v. ES L 271, 9.10.2002, s. 1.[8] Rozhodnutie Európskeho parlamentu a Rady 20/2004/ES z 8. decembra 2003, ktorým sa stanovuje všeobecný systém financovania opatrení Spoločenstva na podporu spotrebiteľskej politiky na roky 2004 až 2007, Ú. v. EÚ L 5, 9.1.2004, s. 4.[9] Rozhodnutie Európskeho parlamentu a Rady 1513/2002/ES z 27. júna 2002, ktoré sa týka šiesteho rámcového programu Európskeho spoločenstva v oblasti výskumu, technického rozvoja a demonštračných činností prispievajúcich k vytvoreniu Európskeho výskumného priestoru a k inovácii (2002 až 2006), Ú. v. ES L 232, 28.8.2002, s. 1).